C 283/4
BG
Официален вестник на Европейския съюз
25.7.2022 г.
Становище на Консултативния комитет по сливанията от неговото заседание на 9 февруари 2021 година относно предварителен проект на решение по Дело M.9076 — Novelis/Aleris Докладчик: Нидерландия (текст от значение за ЕИП)
(2022/C 283/03) Извършване на сделка в нарушение на условие, приложено към решение за разрешаване на сделката (1) Консултативният комитет (състоящ се от 14 държави членки) е съгласен с Комисията, че като не е приключило продажбата на продаваното предприятие до края на периода за приключване, Novelis е нарушило условие, приложено към решението за разрешаване на сделката.
(2) Консултативният комитет (състоящ се от 14 държави членки) е съгласен с Комисията, че Novelis е изпълнило сделката между Novelis/Aleris в нарушение на условие, приложено към решението за разрешаване на сделката съгласно член 8, параграф 2 от Регламента за сливанията, в което е установено, че при липса на условието концентрацията би изпълнила критерия, посочен в член 2, параграф 3 от Регламента за сливанията, като е извършило придобиването на Aleris и не е приключило продажбата на продаваното предприятие до края на периода за приключване.
Необходимост от приемане на окончателни мерки от страна на Комисията (3) Консултативният комитет е съгласен (състоящ се от 14 държави членки) с Комисията, че тъй като Novelis е приключило продажбата на продаваното предприятие на Liberty, когато поетите ангажименти вече не са били приложими, а временните мерки, приети за определен срок въз основа на член 8, параграф 5 от Регламента за сливанията, ще изтекат, е необходимо Комисията да приеме окончателни мерки въз основа на член 8, параграф 4 от Регламента за сливанията.
Отмяна на сделката с цел възстановяване на положението, съществуващо преди извършването на концентрацията (4) Консултативният комитет е съгласен с Комисията, че не е възможно да се постигне възстановяване на положението, съществуващо преди извършването на сделката между Novelis/Aleris, чрез отмяна на концентрацията, като се има предвид също така, че продажбата на продаваното предприятие на Liberty е приключила с изричното насърчение от страна на Комисията.
13 държави членки гласуваха „за“, а 1 държава членка се въздържа.
Други мерки за възстановяване на положението, съществуващо преди извършването на концентрацията (5) Консултативният комитет (състоящ се от 14 държави членки) е съгласен с Комисията, че е необходимо да се приемат окончателни възстановителни мерки, за да се гарантират и запазят структурният ефект от продажбата на продаваното предприятие, неговата жизнеспособност и конкурентоспособност, за да се възстанови във възможно най-голяма степен положението, съществуващо преди извършването на сделката между Novelis/Aleris.
(6) Консултативният комитет (състоящ се от 14 държави членки) е съгласен с Комисията, че окончателните възстановителни мерки са необходими, подходящи и пропорционални, за да се възстанови във възможно най-голяма степен положението, съществуващо преди извършването на сделката.
Наказателни плащания (7) Консултативният комитет (състоящ се от 14 държави членки) е съгласен с Комисията, че по силата на член 15, параграф 1, буква г) от Регламента за сливанията, ако Novelis не изпълни някоя от мерките, посочени в решението по член 8, параграф 4, Комисията има право да наложи на Novelis периодични наказателни плащания в размер до [...] % от неговия среден общ дневен оборот за финансовата година, предхождаща това неизпълнение, за всеки работен ден, в който е в нарушение, докато не започне да спазва мерките.